Monaco i Eurovision Song Contest

Monaco debuterte i Eurovision Song Contest i 1959 og deltok kvart år fram til 1979. Etter dette halde landet seg unna frå deltaking i tevlinga i 24 år før dei returnerte til tevlinga i 2004. Monaco trakk seg igjen før tevlinga i 2007 og har ikkje delteke sidan. Monaco har vunne Eurovision Song Contest éin gong, i 1971, med Séverine og «Un banc, un arbre, une rue».

 Historikk 
Monaco debuterte i Eurovision Song Contest med ein sisteplass i 1959 og deltok kvart einaste år fram til  1979. Etter dette trakk TMC seg frå Eurovision Song Contest av økonomiske årsaker. Med unntak av to sisteplassar, gjorde den vesle bystaten det svært bra i tevlinga i 1960- og 1970-åra, med ein rekkje topp fem-plasseringar.

Til liks med Luxembourg importerte Monaco dei fleste av sine deltakarar og låtskrivarar frå nabolandet Frankrike - blant dem Françoise Hardy (artist i 1963), Serge Gainsbourg (komponist i 1967) og Jean Jacques, som var den fyrste barneartisten til å deltake i Eurovision Song Contest. Han var 12 år gamal då han representerte Monaco i Eurovision Song Contest i 1969.

 Sigeren i 1971 
Den fyrste og einaste sigeren kom i 1971, då franske Séverine deltok for Monaco med «Un banc, un arbre, une rue». Både Séverine, låtskrivaren og komponisten var franske. Monaco fekk til saman 128 poeng, med blant anna full pott frå Belgia, Noreg, Sverige og Tyskland.

Monaco er også det einaste landet i Eurovision Song Contest som har vunne, men som ikkje har arrangert ein finale. Etter sigeren i 1971, ønska TMC å arrangere tevlinga på ein friluftsarena i juni. Kanalen forsøkte også å påskunde ferdigstillinga av ein ny innandørsarena i Monaco, utan å lykkast.

TMC søkte i staden støtte frå den franske allmennkringkastaren ORTF. Dei to kringkastarane vart imidlertid ikkje einige om tevlinga skulle haldest i Monaco eller Frankrike. Til slutt tredde Den europeiske kringkastingsunionen inn og tilbaud arrangementet til Spania og Tyskland, som vart nummer to og tre i 1971, men begge landa takka nei. Til slutt fekk EBU overtalt BBC til å arrangere finalen i 1972.

 Fråvær og retur 
Økonomi var også grunnen til at Monaco trakk seg frå Eurovision Song Contest i 1980. Landet hadde eit fråvær fra Eurovision Song Contest på 24 år før dei returnerte til tevlinga i 2004. Det fyrste bidraget til Monaco etter fråværet, «Notre Planète» av Maryon, vart slått ut i semifinalen. Etter ytterlegare to bidrag som ikkje kvalifiserte seg til finalen, trakk TMC seg nok ein gong frå tevlinga. Den monegaskiske kringkastaren meinte at diaspora- og naborøysting gjorde det umogleg for Monaco å kvalifisere seg til ein finale. TMC melde seg på tevlinga i 2008, då EBU introduserte eit nytt system med to semifinalar. Monaco trakk seg imidlertid før påmeldingsfristen gjekk ut.

TMC vurderte å komme tilbake i 2009 etter samtalar med EBU, men nok ein gong trakk kanalen seg. EBU sa at dei ville jobbe hardare for å få Monaco og andre tidlegare deltakarland med i 2010. Monaco kom ikkje tilbake det året heller, og har framleis ikkje deltake sidan 2006.  

 Bidraga 
 År  Artist  Song  Språk  Finalen  Semifinalen Poeng  Plass  Poeng  Plass  1959  Jacques Pills  «Mon ami Pierrot»  Fransk  1  11    1960  François Deguelt  «Ce soir-là»  Fransk  15  3   1961  Colette Deréal  «Allons, allons les enfants»  Fransk  6  10  1962  François Deguelt  «Dis rien»  Fransk  13  2  1963  Françoise Hardy  «L'amour s'en va»  Fransk   25  5  1964  Romuald  «Où sont-elles passées»  Fransk  15  3  1965  Marjorie Noël  «Va dire à l'amour»  Fransk  7  9  1966  Téréza  «Bien plus fort»  Fransk  0  17  1967  Minouche Barelli  «Boum-Badaboum»  Fransk  10  5  1968  Line og Willy  «À chacun sa chanson»  Fransk  8  7  1969  Jean Jacques  «Maman, Maman»  Fransk  11  6  1970  Dominique Dussault  «Marlène»  Fransk  5  8  1971  Séverine  «Un banc, un arbre, une rue»  Fransk  128  1  1972  Peter McLane og Anne-Marie Godart  «Comme on s'aime»  Fransk  65  16  1973  Marie  «Un train qui part»  Fransk  85  8   1974  Romuald  «Celui qui reste et celui qui s'en va»  Fransk  14  4  1975  Sophie  «Une chanson c'est une lettre»  Fransk  22  13  1976  Mary Christy  «Toi, la musique et moi»  Fransk  93  3  1977  Michèle Torr  «Une petite française»  Fransk  96  4  1978  Caline og Olivier Toussaint  «Les Jardins de Monaco»  Fransk  107  4  1979  Laurent Vaguener  «Notre vie c'est la musique»  Fransk  12  16  2004  Maryon  «Notre Planète»  Fransk  colspan=2 rowspan=5   10  19  2005  Lise Darly  «Tout de moi»  Fransk  22  24  2006  Séverine Ferrer  «La Coco-Dance»  Fransk og tahitisk  14  21

Røystehistorikk
 Finalane 

+ Monaco har gjeve flest poeng til Nr.  Land  Poeng1   1012   833   604   575   55

+ Monaco har fått flest poeng frå Nr.  Land  Poeng1    56 3   554   475   46

 Semifinalane 

+ Monaco har gjeve flest poeng til Nr.  Land  Poeng1   222   203   164   12  

+ Monaco har fått flest poeng frå Nr.  Land  Poeng1   182   173   44   2  

 Galleri 

Referansar

Kjelder
Den offisielle nettsida til Eurovision Song Contest
Denne artikkelen er basert på ei omsetjing av artikkelen «Monaco i Eurovision Song Contest» frå ,  den 10. august 2020.  



Kategori:Land i Eurovision Song Contest
Kategori:Monegaskisk musikk